In vile Fäll git s e Chärn vu dr Sach, wu vu (fascht) allne glych gsää wird, dezue Aschpäkt un Bewärtige, wu umstritte sin. In sonige Fäll sotte zerscht die Aschpäkt dargstellt wäre, wu nit umstritte sin, un derno in eme neje Abschnitt di verschidene Sichtwyse vu verschidene relevante Lyt zeigt wäre. In däm Abschnitt sotte uusdrickli nit numme negativi Bewärtige ufzeigt wäre sundere alli relevante Stimme. Natirli cha s au syy, ass do  alli relevante Stimme negativ uusfalle wie z. B. bi dr NSDAP.